Aalborg Stiftstidende, 1839-08-17
Aalborg, den 16de August. Vi have tidligere her i Bladet omtalt det Forkeerte og Urimelige i Dagvogns-Forbindelsen eller rettere sagt i dens Jkke=Forbindelse imellem den nordlige og sydlige jydske Route, idet Reisende, som komme med Dagvognen, saavel norde som sydfra, maa ligge een og flere Dage over i Aarhuus for de kunne fortsætte Reisen videre med samme Befordring. Da der nu af fynske Blade sees, at der over Snoghøi – formodentlig ved dettes nuværende Eier - er bevirket etableret en ny fynsk jydsk Dagvogn, der skal sætte disse 2 Provindser i Forbindelse med hinanden, saa skulde man have formodet, at der baade i Entrepeneurernes og de Reisendes Jnteresse nord og sydpaa var truffet saadanne Jndretninger, at Dagvognenes Gang paa den hele Route stod i uafbrudt og naturlig Forbindelse med hinanden; men til vor Forundring bemærke vi derimod, at Tingen nu er ligesaa forkeert som forhen, nemlig saaledes, at naar man kommer til Aarhuus nordfra Søndag og Onsdag Aften, man da, hvis man vil videre sydpaa, maa ligge over der til Tirsdag og Fredag Morgen, og, naar man kommer til Aarhuus sydfra med Dagvognen Torsdag Middag (samme Dag denne er afgaaet videre nordpaa om Morgenen), man da maa ligge over til Mandag Morgen for at kunne fortsætte Reisen videre nordpaa med samme Befordring. Hvad der – efter at der nu har været skrevet saa meget om denne besynderlige Dagvogns-Communication, efter at der fra det herværende, og rimeligviis fra flere, Befordringscontoirer idelig har været insisteret paa en Forandring, og da i det Hele taget det Hensigtsløse i den bestaaende Jndretning af sig selv maa være indlysende gjør Generalpostdirectionen saa uforanderlig i denne Henseende, er isandhed uforklarligt, da den høie Direction dog ellers paa saa mange andre Maader med Opoffrelser søger at imødekomme Publicums Ønsker, og her dog virkeligt er et Ønske, som kan gjøre Krav paa Opfyldelse: tilmed da Dagvogns Jndretningen jo er en aldeles privat Entreprise, der kun bestaaer med Generalpostdirectionens Authorisation og mod at svare denne en Afgivt af 6 pCt. af Brutto-Jndtægten, foruden den Jndtægt, der tillige vindes ved Breves Befordring med Samme. Jyllands Brevpostvæsen har i den senere Tid modtaget en saa velgjørende Forandring, at man virkelig maa vente, at der ogsaa skjænkes Provindsens personelle Communication, der endnu saa at sige næsten ganske er i sin Barndom, en fortrinligere Opmærksomhed. Reise Nødvendigheden og Reiselysten er dog heller ikke hvad Dagvogns-Passagen bedst viser – saa ringe i vor Provinds, at forbedrede Communicationsmidler ikke skulde kunne svare den fornødne Jndtægt hos os, om end deres første Cristentsikke vilde bringe Generalpostdirectionen nogen egentlig Gevinst, hvad vi dog næsten troe vilde blive Tilfældet, eftersom Reiselvsten bestandigt meer og meere vækkes hos Publicum og hos os vel egentlig kun mangler Jmpulsen – nemlig de forbedrede Communicationsmidler – for at kunne frembringe de samme eller omtrentlige Resultater, som i de andre danske Provindser. Saaledes antage vi det for temmeligt sandsynligt, at en Diligence=Indretning eller Brev-Personpost vilde svare tilbørlig Regning hos os. At vore Veie endnu ikke ere fuldt skikkede hertil, kan ikke være nogen tilstrækkelig Jndvending, da Veiene jo i Slesvig og Holsteen, hvor en Diligence allerede i lang Tid bestaaer, endog ere ringere, og hvad f. Ex. den urimelig lange Station mellem Hobro og Aalborg angaaer, da vilde der vel nok findes Entrepeneurer, som (maaskee efter Accord med nogle af de mellemliggende Bondebyer eller paa anden Maade) overtoge sig en Diligences Befordring paa denne Station. J hvert Tilfælde var det dog vist altid en Prøve værd, og naar Forsøget, efter eet eller nogle Aars Forløb, ikke svarede til Forventningen, stod det jo altid til høiere Vedkommende igjen at opgive denne Communication indtil en kommende Tid maatte gjøre den meere fornøden. Foreløbigt vilde man imidlertid, da Dagvogns-Indretningen. paa den ugentlige Pakkepost nær, udgjør det eneste hidtilværende Communicationsmiddel, vide Generalpostdirectionen Tak, om dette efter det ovenfor Antydede maatte blive saaledes forandret, at det bedre end nu kunde svare til sin Hensigt og meer end hidtil fremme baade de Reisendes, Entrepreneurernes og selv Postkassens Tarv. At Dagvogn-Passagen herfra ikke heller er saa ringe vil man kunne see deraf, at deri Juni Maaned paa denne Maade ere befordrede her ved Stationen frem og tilbage 82 og i Julii Maaned 168 Passagerer, hvilket maaskee turde være det største Antal Reisende, der fra nogen jydsk Station i samme Tid ere befordrede med Dagvognen, og at dette vilden stige, er aldeles aabenbart, naar blot den ommeldte Forbindelse mellem den nordre og søndre Side af Provindsen maatte hensigtsmæssig vorde etableret. – Vi kunne ved denne Leilighed ikke tilbageholde vor Forundring over, at der, i Anledning af en anden paatænkt jydsk Dagvognscommunication, nemlig den af Hr. Viceconsul Bendixsen i Thisted i October Maaned forr. Aar proponerede mellem Aalborg og Thisted, endnu ikke er falden nogen Resolution i Generalpostdirectionen, uagtet denne Jndretning kun mangler Generalpostdirectionens Authorisation og, hvis denne havde været tilstede, maaskee allerede i Sommer kunde have bragt baade Publicum og Postkassen Fordeel. Generalpostdirectionen har udentvivl ved sine nyeste Forbedringer i Brevpostvæsenet erhvervet sig et billigt og almindeligt Krav paa Publicums Taknemmelighed; at den ærede Direction nu tillige, hvad en Grundforbedring af den ringe jydske Person-Forbindelse angaaer, meer og hurtigere vilde følge Tidens Fordringer, er vistnok et almindeligt Ønske.